Το Repress αναλύει το πώς το αθηναϊκό ντέρμπι έφτασε στο 0-2, αλλά και πώς κατέληξε σε μια σπουδαία ανατροπή από πλευράς των «πρασίνων»

Ο Παναθηναϊκός έκανε στο ΟΑΚΑ την ανατροπή της χρονιάς, σε ένα ματς η εξέλιξη του οποίου δεν προοικονομούσε σε καμία περίπτωση το τελικό αποτέλεσμα.

Η ομάδα του Δώνη ήταν ιδιαίτερα ασταθής αμυντικά, με κακή συνεννόηση μεταξύ των αμυνομένων, κακές αποστάσεις και ελάχιστη ισορροπία, επιτρέποντας στην ΑΕΚ δύο γκολ και αρκετές ακόμη φάσεις, με τον Διούδη να κρατά τους «πράσινους» στην αναμέτρηση.

Τελικά, οι αποκρούσεις του Έλληνα τερματοφύλακα αναδείχθηκαν χρήσιμες, μιας και μετά από μία ώρα παιχνιδιού, οι γηπεδούχοι αναθάρρησαν και ξαναμπήκαν στο παιχνίδι. Πρώτα το φοβερό σουτ του Μακέντα, απέναντι σε μια άψογα οργανωμένη άμυνα και ύστερα μια φάση όπου οι «κιτρινόμαυροι» πιάστηκαν στον ύπνο, διαμόρφωσαν το 2-2.

Η σύγχυση που ακολούθησε στο στρατόπεδο της ομάδας του Κωστένογλου, με αποκορύφωμα τη φάση του κόρνερ στο 88ο λεπτό, ήταν τελικά αυτή που έδωσε στον Παναθηναϊκό το χρυσό τρίποντο και μια ιστορική ανατροπή.

Δείτε στο παρακάτω video την post game ανάλυση του Repress: